Rikunarita-ORG/Wikinium huggingface dataset:
# Imlèk

**Imlèk** (hurup Arab Gundul: ايملك; hurup Tionghoa Ringkes: 阴历, hurup Tionghoa Terdisionil: 陰曆; Hokkièn: *im-le̍k* 'penanggalan bulan') ya'entu almenak Tionghoa nyang dikeja deri penggabregan almenak bulan èn almenak matahari. Dalem penanggalan Imlèk, saban taon ada bebinatang nyang jadi perlambangan (atawa *sio*) nyang jumblahnya ada 12; ya'entu: tikus, kebo, macan, keninci, liong, ula, kuda, kambing, kunyuk, ayam, anjing, ama cèlèng. Serènta jat-jat yang ngiringin tuh binatang, nyang ada kayu, api, tana, logam, ama aèr. Jadi umpama kata, ini taon sionya kunyuk, terus jatnya api, jadi jatohnya ni taon ada taon kunyuk api.

## Ari-ari gedé dalem Imlèk

| Tanggal | Nama | Nama Hokkien | Penegesan |
| --- | --- | --- | --- |
| bulan 1
ari 1 | **Lebaran Cina**, **Sincia'** atawa
**Tjia Gwee Tje It** | 春節 | Ngumpul bareng sanak pamili èn andé-tolan selama 3 ampe 15 ari. |
| bulan 1
ari 15 | **Cap Go Mèh** | 元宵節 | Ngarakin tepèkong kuliling kota, ama makan lontong cap go mèh. |
| 4 atawa
5 April | **Cèngbèng** | 清明節 | Benain **bong**; ngorèd, nyekar, ama ngancakin bong uyut-kumpi. |
| bulan 5
ari 5 | **Pèh Cun** atawa **Pècun** | 端午節 | Lomba perau liong, lèmpar bacang, ama nangkep bèbèk di kali. |

## Ruju'an
# Parté pulitik

Anggota parté pada sungsang-sumbel ngongkodin biar bisa bekuku di guwernemèn.
**Parté pulitik** (hurup Arab Gundul: فرتى فوليتيق) entu rombongan paguyuban atawa awak nyang ngebolain bakal nyabet kukuan pulitik liwat pemilihan biar bisa ngatur-ngatur negara punya urusan. Biasanya, nyang diènèng-ènèng entu calon bakal bestir umum. Di kera'yatan, dedengkot baru kudu "ngejabat" liwat pemilian. Kalu di keèco-ècoan, biasanya cuman atu parté doang nyang bolé, nyang bisa nyetujuin dedengkot baru sonder paké malah-milih lagi dah tu orang nyang bukan anggota.

## Ruju'an
# Sint-Winsèn èn Grénadin

**Sint-Winsèn èn Grénadin** (hurup Arab Gundul: سنت وينسن ان ݢرينادين; Inggris: *Saint Vincent and the Grenadines*) entu negara kepuloan nyang letaknya di Karaiben, di Amrik Lor. Ni negara punya hopstad Kingston. Ni negara jenggarnya cuman 389
km2 (150 mi2) doang. Di sono, ada barang 110.872 orang doangan nyang tinggal di mari. Adapun dia punya basa resminya entu basa Inggris, cuman basa daèrahnya entu basa Peranakan Winsèn.

## Ruju'an